Sykes blev i [[1916]] benyttet ved Storbritanniens hemmelige forhandlinger med [[Frankrig]] om opdeling af Tyrkiets syriske og mesopotamiske besiddelser og indgik om dette i maj samme år med den franske diplomat [[François Georges-Picot|Picot]] den efter dem opkaldte [[Sykes-Picot-aftalen|Sykes-Picot-aftale]].
[[Fil:Sykes-picot.png|thumb|Sykes-Picot-aftalens interesseområder]]
Aftalen blev ikke offentliggjort før efter, at [[bolsjevik]]kerne åbnede zartidens russiske arkiver. Afsløringen af indholdet blev offentliggjort først i [[Izvestija]] og [[Pravda]] den 23. november 1917. Nogle dage senere blev aftaleteksten gengivet i ''[[The Manchester Guardian]]''. For de involverede parter var afsløringen pinlig og skabte voksende misstemning mellem parterne og araberne. Briterne havde lovet eller i det mindste forestillet araberne en selvstændig arabisk statsdannelse, hvis de gjorde oprør mod tyrkerne. Støtte til dette fik de blandt andre af obersten [[T. E. Lawrence]].
Litteratur Historie